Rahu sõlmimine oli soomlastele ootamatu ja selle rasked tingimused tabasid rahvast valusalt. Ametlikes teadetes oli ju Soome sõjalisest olukorrast antud ühekülgne pilt. Rahulepingu ratifitseerimisel Eduskunnas mõistsid rahvasaadikud ometi Soome olukorra raskust. Rahuleping kiideti heaks 145 häälega, vastu hääletajaid oli vaid kolm, erapooletuid üheksa. Istungilt puudus 42 saadikut, kes ilmselt ei soovinud oma nime kõnesoleva lepinguga nii või teisiti  siduda.